Ministrul Finanțelor Publice ar putea emite în câteva săptămâni obligațiuni pentru populație, atât în lei, cât și în valută, a anunțat ministrul de resort, Florin Cîțu.

"Sunt în lucru la Ministerul Finanțelor Publice și obligațiuni pentru piața locală. Detalii nu vă pot da acum, dar sunt nu numai pentru lei. În câteva săptămâni cred că vor fi gata", a afirmat Florin Cîțu, la Digi 24.

El a adăugat că acum se parcurge procedura internă, scrie Agerpres.

Potrivit șefului de la Finanțe, în prezent instituția pe care o conduce se finanțează doar de pe piața internă.